
ACTE PRIMER
PERSONATGES Pere Amat , propietari rural . Juliana , _la seva esposa. Cecilia , llur filla, estudianta de Mestra . Vergés , Mestre del poble . Mossèn Gregori , el Rector . Un Foraster . Joan Gatell , el Batlle del poble . Trinitat , la seva esposa . Romanill , pastor d’ovelles . Braulia , la seva dòna . Senyor Vicens , veterinari . Bartomeu, Manso jornalers . Veus d’homes y dònes. –Pagesos. –Menestrals. –Dònes, fadrinalla y criatures . L’acció en un poble de la provincia de Tarragona, allunyat de la capital, en la part alta y montanyosa. Època actual. ACTE PRIMER Sala espayosa a casa de Pere Amat .Al fons la porta d’un corredor que conduheix a l’interior de la casa. També al fons, a l’esquerra, una porta més petita ab dos esgrahons al peu, que conduheix a les golfes. A la dreta del fons un gran armari dins del mur, hont s’hi veuhen fruytes, roba de taula, servey de vaixella y demés coses pròpies. Al costat dret un balcó y cadires. Al costat esquerra la porta que dóna directament a l’escala de l’entrada. En primer terme una taula y un canapè de boga, contra la paret. Pels murs quadros representant vides de sants. L’habitació fosqueja, es monòtona y severa . Tarda avansada d’una festa d’istiu. Se senten tocar les campanes ab un sò planyívol. Un mormol llunyà y apagat de cants y pregaries trenca’l silenci de l’habitació . Cecilia , sola, s’està assentada aprop del balcó llegint. Es una noya magre y pálida, molt nerviosa, morena y petita. Vesteix y va pentinada ab molta negligència y originalitat. Després d’una pausa se senten pujar les escales en mitg d’un gran silenci . Cecilia ( Deixant de llegir, però sense mourers ). Qui hi ha? Vergés ( De l’escala estant, apunt d’entrar ). Un servidor de vostè, Cecilia. ( Vergés es un jove molt corrent; res del seu físich el distingeix d’un qualsevol. No té descripció ). Cecilia ( Saludantlo molt naturalment ). Vostè! Benvingut sigui! Vergés Gràcies. Està sola? Cecilia Sola, llegint. Vergés Vol que’m retiri? Cecilia Y ara! Perquè? Vé de les pregaries, vostè? Vergés No; ja sab que jo soch així, fet a la meva… ( Cambiant de tò ). M’ho pensava que la trobaria sola… Cecilia Es natural. Vergés No ha quedat una ànima al poble fòra vostè y jo … y algun vell. Es una cosa tonta, si vostè vol, però commovedora… Cecilia Sí, es una cosa trista, estúpida… Vergés He pujat al turó del Calvari y he vist a sota meu passar la gentada polsosa y afligida. Hauria dit realment que pesava damunt d’ella un cástich del cel. Cecilia Els meus pares m’hi volien fer anar. No saben prou com les detesto aquestes comèdies religioses!… Vergés Y no obstant, me pot creure, Cecilia, era un espectacle poètich. Cecilia Poètich, però absurd… Vergés No, en aquells moments no hi he pensat ab això… Cecilia ( Agressiva ). Sí, ja ho veig, s’ha deixat emocionar, com sempre. Quan un compren que una cosa es falsa, absurda… no sé perquè deixarse commoure per ella… valdria més combàtrela. Vergés ( Somrient ). Vostè, Cecilia, me fa l’efecte d’una àliga tancada en un galliner… Cecilia ( Somrient ) Ja es això, ja… Vergés Y que un dia, quan ningú s’ho pensarà… ( Fa ab els brassos la senyal d’un aucell que emprèn la volada, y ab la boca imita el soroll del batre d’ales ). Cecilia Oh!… el dia que jo fassi la gran volada!… Vergés Què? Cecilia No tornaré, com un aucell feréstech que no’s recorda més del seu niu. Vergés Y en quina direcció volarà l’aucell lliure? Cecilia No ho sé. Vergés Més enllà de la nostra capital? Cecilia Ah!… sí!… Més enllà, més enllà… Vergés ( Admirat ). Ahont, donchs?… Cecilia No’ns comprenem vostè y jo, Vergés… Vergés Què desitja més, si pot triomfar a la gran ciutat hont tants s’hi enfonzen? Cecilia Vostè entén per triomfar guanyar una bona plassa y viure allí tota la vida. No!.. la meva ambició vola més alt… Vergés Y si’s trobés com jo, desterrada en aquest recó de món? Cecilia Perquè vostè vol. Vergés Què s’hi pot fer? Els mestres són molts, les plasses són limitades… Cecilia La terra es tant gran quan se tenen ganes de lluytar! Vergés Aviat es dit, això… un home sensat no’s llensa a la lluyta cegament. Cecilia Així no’s planyi. Vergés ( Entendrintse ). No’m planyo pas. Sé que tota mena de vida té les seves compensacions. En el més humil recó de món se troba una persona ab qui compartir les angoixes de l’ànima… algú que’ns ajuda a viure dolsament… Cecilia Ah!… no se’n fihi d’això! Es perillós esperar que la ditxa ens vingui dels altres! Vergés Vol dir? Cecilia Lo mellor que hi ha al món es la lluyta. No puch compendre que un home enèrgich se contenti aviat de la seva sòrt. Es una cosa que mata tot gran impuls… Vergés Es cert… Cecilia Veu? Si aborreixo tant la gent del meu poble es per això. No tenen fè ab ells meteixos, sinó… Vergés Què faran, els pobres? Cecilia ( Ab certa ironia ). Vol dir que no hi ha res més a fer que ajupirse sota la desgracia y pegarse al pit, de cara al cel? Vergés Bah! Potser si… però… Cecilia Què? Vergés No som pas nosaltres els qui hem de cambiar les coses. Cecilia Perquè no hi hem de poguer ajudar? Vergés No’ns preocupem d’això, Cecilia. El poble viu inconscientment y poch s’interessa ab lo que’s fa per ell. Vindrà un dia que la bena els caurà dels ulls an aquests utopistes! Els esforsos d’avuy haurán resultat estèrils… y la vida haurà seguit el seu curs, indiferent… Cecilia Oh!… descregut!… Ab aquestes idees me seria insoportable la vida! Vergés Llàstima! La vida!… No la confongui ab això, Cecilia! Jo que passo l’hivern aquí dalt, tot sol, la sento d’altra manera: la sento més ab el cor, la vida… Cecilia Donchs, jo prefereixo la ciutat tumultuosa, hont el qui vol, sent bullir la seva vida en una inmensa fornal… Vergés Cecilia! Sigui com l’aucell que ha traspassat el mar d’una volada y vé a fer el niu del seu amor al campanar assoleyat… Cecilia ( Alsantse bruscament y fugint cap al balcó gesticulant ). Ah!.., fòra! fòra això! Vingui que veurá la gentada que acaba d’entrar a l’iglesia… ( Vergés hi va; els dos guayten wi instant al balcó. Al final d’aquesta escena s’han fet més perceptibles els mormols de cants y oracions dels pelegrins que entren a l’iglesia ). Cecilia ( Somrient, després d’una pausa ). Mentres això duri, poden somniar els constructors de ciutats futures! Vergés Y això durarà! Cecilia Si… mentres hi hagi qui’s commogui devant de la tradició! Vergés Y sense això. Cecilia Mentres hi hagi qui canti la llegenda! Vergés Sense això y tot. Cecilia Mentres la tempestat no renovi els nostres aires! Vergés Mentres el món sigui món! Cecilia ( Vivament ). Ah, no!… De cap manera! ( Per la porta de l’escala apareix Juliana , tota vestida de negre, ab mantellina y uns rosaris a la mà. Es una dòna de mitja edat, sos cabells blanquegen ). Juliana ( Així que entra ). Ah!… els juheus! Aquí xerrant sense tò ni sò mentres que tot el poble prega!… Cecilia Mare… Juliana Això no pot anar! Cecilia Mare… respecteu… Juliana El senyor Mestre tampoch ha anat a les pregaries, suposo… Vergés No, senyora… Juliana Ah!… això no està bé. Cecilia, el teu pare està molt enfadat… Cecilia Cadascú es lliure dels seus actes, mare… Juliana Sí, ja sé lo que’m vas a dir… Cecilia Veyeu? No us enfadaríau si jo’m comensés a burlar de vosaltres, dels vostres actes? Juliana Massa que ho fas. Cecilia No es cert. Juliana Una mare es diferent. Pot imposar lo que vulgui a una filla, per això es mare… Cecilia ( Irònica ). Què’m direu si comenso: Y donchs? Y què? S’ha portat bé’l Rector? Ja us ha fet el sermó terrible de cada any? Juliana Calla, filla. Tu tot rient ho dius… Cecilia ( Més irònica ). Ja ha encès l’ira de Deu ab el foch de la seva paraula? Vergés ( Somrient ). Es terrible, Cecilia! Juliana Y mal educada, això sí! No està bé això que fas, filla! Cecilia ( Posantse seria ). No sabeu com soch? No’m coneixeu? Deixeume estar! Juliana Deixarte estar!… No pot ser… ets entre nosaltres! Cecilia ( Reprenent el tò d’avans ). Digueu, digueu, mare: Ja heu sortit tots de l’iglesia ben convensuts de que sofriu l’inevitable flagell de Deu? Ja us han dit que no plou ni plourà pels vostres grans pecats? Juliana Donchs, veus?… no es així. Tothom ha sortit ab el cor plè d’esperansa. Mossèn Gregori no’ns ha menassat, aquesta vegada… Vergés Molt ben fet. Cecilia ( Somrient ). Per què? Vergés Val més així. La pobra gent busca consol… Juliana Cregui, senyor, que ha sigut una cosa commovedora… Cecilia Ho creyem, mare. Aneuvos a mudar… Juliana Te faig nosa? Cecilia No digueu això. Jo ho dich … Juliana Ho havía de veure, senyor Vergés. Tothom anava vestit de negre com en senyal de dol… Vergés Ja ho sé. Juliana Els homes ab les vestes, les dones ab caputxa o cobertes ab vels y mantellines… Vergés Hi havia molts homes descalsos, diu?… Juliana Sí… y altres carregats de cadenes o de grans pesos. El camí meteix, perquè fos més penós, estava sembrat d’argelagues… Vergés Argelagues! Cecilia Selvatges! Juliana Y en mitg de tot el poble, la Verge dels Gorchs portada a brassos per les autoritats… Cecilia ( Anantsen violenta cap al balcó ). Y d’això’n fan una gran festa!… Oh!… Una cosa que ofega l’ànima com un plom… Juliana May de la vida s’havien celebrat unes pregaries ab més devoció. Tot el poble en pès hi era. Els prechs dels pobres pecadors haurán pujat fins al cel… ( Cecilia torna del balcó ). Si això no es hermós no sé pas hont són les coses hermoses! ( A n’en Vergés ) Dispensi, me vaig a mudar… ( Se dirigeix a la porta del fons ). No més una cosa’m pesava al cor… ( Dirigintse a la seva filla ) que mentres nosaltres pregàvem al cel… tu te’n reyes aquí… ( Ab l’emoció se li trenca la paraula y desapareix dihent ). Deu s’apiadi de tu! Cecilia Sempre estem així. Vergés Cecilia, crèguim, sigui toleranta ab la seva mare. Cecilia Per què no? Però ells que ho siguin ab mi també. Vergés No hi fa res… cedeixi. Cecilia Està bé… però veu l’única cosa que se’ns ensenya aquí, desde petits? No hi ha pensat may vostè que es mestre? Vergés Prou. Cecilia Ens fan creixe en mitg dels erros més grans. Vergés Però hi ha un fons tant hermós de poesia en tot lo d’aquí! Cecilia Y que dimoni vé a treure la poesia ab això? Vergés No’m negarà que aquests pobles ignorants, ab les seves llegendes y tradicions, tenen una poesia trista, fonda!… Cecilia No! No’m puch deixar corpendre per la poesía de la llegenda! Fa mal… es com un camp d’arena blana y estèril hont s’enfonzen els peus

